NaiveNeuron/SloPal huggingface dataset:
Sabolová, Mária, poslankyňa NR SR (2011-06-02):
Ďakujem pekne. Niekoľko poznámok. Pán poslanec, ja neobhajujem nikoho z poslancov. Ja obhajujem svoju prácu a každý nesieme osobnú a morálnu zodpovednosť za to, ako si svoj mandát a svoju prácu vykonávame. Aby som bola adresná, lebo hovoríte, že mám strach o počet poslancov. Nemám strach o počet poslancov a vždy som svoj mandát brala na štyri roky. Keď som si v jednom roku dovolila nepodpísať jeden zákon, ktorý KDH predkladalo, bola som na devätnástom mieste na kandidátke. Prekrúžkovala som sa na ôsme. Keď som si dovolila nehlasovať za zdravotnícku reformu, lebo som mala na ňu iný názor, tak som sa zo sedemnásteho miesta prekrúžkovala na zvoliteľné miesto a som bola v parlamente. Takže nemám strach a nemám obavu, že budem alebo nebudem poslankyňa, ale mám strach o to, aby sme nedeformovali prácu poslancov. Ja si za svojimi názormi stáť budem, pretože ja sa chcem vrátiť do normálneho života a chcem chodiť po uliciach v Košiciach s tým, že na mňa ľudia nebudú nevkusne a nevhodne vykrikovať. A zatiaľ sa mi to nestáva. Takže je to o tom, je to o morálke. A ja musím povedať jednu vec. Možno nechcem reagovať na predrečníka, ale reagoval na vás, že systematická práca tohto parlamentu za tie roky, ktoré som tu, neexistuje ani za jednej vlády. Ani za predsedovania Gašparoviča, Migaša, Hrušovského, Sulíka, ani za jednej vlády, pretože toto nie je systém parlamentu. A pán poslanec Švantner má pravdu. Mali by sme hlasovať po každom zákone a vtedy by to bolo možno o tej konkrétnej práci, ale myslím si, že toto je, má istý svoj, aj toto má svoju istú pravdu. A chcem ešte, chcem ešte povedať, že ja by som vás prosila, ak máte záujem špecificky hovoriť o ľuďoch, ktorí sú darmožráči, hovorte o nich konkrétne, ale nie všeobecne.
Blanár, Juraj, podpredseda NR SR (2022-11-08):
Prezentujte sa a hlasujme. (Hlasovanie.) Prítomných 137 poslancov, za hlasovalo 114 poslancov, proti nebol žiaden poslanec, zdržali sa 23, hlasovali všetci poslanci. Konštatujem, že sme schválili návrh novely zákona č. 461/2003 o sociálnom poistení . Ďakujem pánovi spravodajcovi za spoluprácu a pristúpime teraz k ďalšiemu návrhu, vládny návrh... vážení páni poslanci, pani poslankyne, počas hlasovania nie je možné predkladať procedurálne návrhy. Neevidujem, že by mohla byť nejaká námietka, ktorá by sa týkala ktorého z vás, takže ospravedlňujem sa, nebudem dávať teraz žiadne možnosti o procedurálne návrhy a budeme pokračovať hlasovaním, pokiaľ sa to nebude vyslovene týkať nejakého návrhu procedurálne. Teraz poprosím pána poslanca Richarda Vašečku ako predsedu z výboru pre vzdelávanie, vedu, mládež a šport, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení, tlač 1105, bod 24 schváleného programu. Nech sa páči, pán spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov, tlač 1105.)
M. Hort, podpredseda NR SR: (2007-10-17):
Nech sa páči, pán spravodajca, máte priestor na záverečné slovo.
P. Hrušovský, predseda NR SR: (2004-09-21):
(Hlasovanie.) 138 prítomných, 135 za, 3 sa zdržali. Návrh sme schválili. Teraz poprosím pána poslanca Juščíka, aby predniesol návrhy hlasovaní k prerokúvanému návrhu zákona, ktorý predložil Výbor Národnej rady pre životné prostredie, ktorý navrhuje prijať zákon o environmentálnom fonde. Nech sa páči, pán poslanec, máte slovo. M. Juščík, poslanec: Ďakujem. Vážený pán predseda, vážené kolegyne, kolegovia, nakoľko v rozprave nezaznel žiaden pozmeňujúci návrh, pristúpime k hlasovaniu k pozmeňujúcim návrhom zo spoločnej správy 1 až 34 s rozhodnutím gestorského výboru schváliť. Prosím, pán predseda.
Pellegrini, Peter, predseda NR SR (2015-12-09):
Určite nie v treťom čítaní, pán poslanec!
Kollár, Boris, predseda NR SR (2022-05-03):
S ďalšou faktickou vystúpi pán poslanec Ferenčák.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141, za 73, proti 24, 42 sa zdržalo, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 139 poslancov, za 126, proti 7, zdržalo sa 6. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporučenie gestorského výboru.
Hrnčiar, Andrej, podpredseda NR SR (2019-02-12):
Vyhlasujem chvíľočku prestávku, pani poslankyni Kiššovej nejde karta, takže musí si ísť zobrať náhradnú. (Krátka pauza.) Takže prosím, prezentujme sa a hlasujme. (Hlasovanie.) Prítomných 135, za 60, proti 10, zdržalo sa 65. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 69 programu, je to prvé čítanie o návrhu poslancov Beblavého a Petrík na vydanie zákona, ktorým sa mení zákon č. 461/2003 Z. z. o sociálnom poistení (tlač 1279). Prosím spravodajkyňu z výboru pre sociálne veci, poslankyňu Soňu Gaborčákovú, aby hlasovanie uviedla. (Hlasovanie o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1279.)
M. Hort, podpredseda NR SR: (2008-11-25):
Slovo má pán poslanec Viliam Novotný, nech sa páči.
Hrnčiar, Andrej, podpredseda NR SR (2018-06-12):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Vyhlasujem všeobecnú rozpravu za skončenú. Pán minister chce zaujať stanovisko? Nech sa páči.
Mesterová, Zuzana, poslankyňa NR SR (2024-02-07):
Ďakujem za slovo, pán predsedajúci. Budem reagovať na pána Štefunka a budem hovoriť pomaly, aby sme skúsili vnímať, či to naozaj bude tak. Pán Štefunko hovoril o tom, ako kradnete tejto krajine budúcnosť, tak ja na toto nadviažem. Lebo Ivan, keď si ty o tom hovoril, tak ja som sa pozerala na tváre koaličných poslancov, aj tu pána ministra a všetkých, ktorí sedia predo mnou, a ty si im hovoril, ako kradnú budúcnosť našim obyvateľom a našej mladej generácie, a oni to veľmi dobre vedia. Ja keď som sa na nich pozerala, oni veľmi dobre vedia, že im kradnú budúcnosť, oni veľmi dobre vedia, že ich vyháňajú z tejto krajiny, akurát, že kvôli ich vlastnému strachu je im to jedno. Pretože je dôležitejšie, aby ľudia, ktorí čelia trestným konaniam, sa náhodou nepočkali na spravodlivé právoplatné rozsudky, lebo tam asi ešte by nevedeli ovplyvniť ten výsledok, takže im je úplne jedno, že túto krajinu zničia, vyženú odtiaľ potencionálnych našich mladých obyvateľov a obyvateľky. Vyženú odtiaľ talenty a je im to absolútne jedno, je to jedno ministrovi, je to jedno pánovi Dankovi, je to jedno pani Plevíkovej, lebo tá, ten nezáujem, ktorý oni majú v očiach a v svojom výraze, keď my tu rozprávame, a to, ako nám tu berú slovo, lebo tu nikto nikoho nepočúva, to je presne o tom, je im to jedno. A keď naozaj k tomu dôjde, že to, že tie dôsledky už budeme cítiť všetci, tak potom, potom to nebude jedno ľuďom, a my im to budeme pripomínať ďalej, vážení páni.
M. Chovanec, poslanec: (2004-10-22):
A teraz k tým konkrétnym príkladom, ktoré na mňa ako lekára pôsobia neskutočne deprimujúco, keď hospitalizujeme matku, ktorá má viacplodové tehotenstvo, dvojičky, trojičky a požiada o redukciu plodov, požiada do dvanásteho týždňa o to, aby jeden plod bol jej odsatý, pretože jednoducho povie, že nemá možnosti finančne sa postarať o viac ako o jedno dieťa. Nielenže má obrovské finančné nároky už pri tom, keď otehotnie tými modernými terapeutickými metódami, ale naviac žiada a vkladá obrovské prostriedky do toho, aby podstúpila obrovské riziko na odsatie jedného dieťaťa, aby mohla porodiť len jedno jediné dieťa, pretože sa obáva nedostatku finančných prostriedkov. Bol som svedkom jednej veci, ktorá naozaj mnou otriasla na dlhú dobu, keď som mamičke pri vizite blahoželal k dvojičkám a mamička so slzami v očiach mi povie, že nemá dvojičky, že len porodila dvojičky, ale z finančných dôvodov sa jedného dieťaťa vzdáva do osvojenia a ponecháva si len jedno dieťa. Ešte raz chcem povedať, že tieto príklady nie sú systémové a uznávam, že vždy môžu byť, ale napriek tomu som sa domnieval, že je potrebné túto poznámku povedať. A prihováram sa za to, aby zákon prešiel do druhého čítania a snáď tam aby sme mohli riešiť niektoré veci a zohľadniť aj tie pripomienky, ktoré tu trebárs aj pán Brocka povedal, ale nedomnievam sa, že ak by sme sa tomuto zákonu venovali trošičku podrobnejšie v druhom čítaní, že by to tak mimoriadne otriaslo štátnym rozpočtom, aby sme nedokázali byť k matkám trošičku veľkorysejší. Ďakujem za pozornosť. (Potlesk.)
Matovič, Igor, poslanec NR SR (2011-07-08):
Pán poslanec Horváth, ďakujem za verejne vyslovenú podporu klubu strany SDKÚ k nášmu návrhu pri gastrolístkoch. SDKÚ – DS. A ďakujem aj za to zdôraznenie toho, že nám nejde o zrušenie gastrolístkov, ale o zavedenie možnosti pre zamestnancov, aby sa v prípade, ak to uznajú za vhodné, dohodli so svojím zamestnávateľom na tom, aby miesto gastrolístka mali vyplatený príspevok na stravovanie s presne rovnakým dopadom z pohľadu zdaňovania alebo z ohľadu odvodov. Takže naozaj nejde o zrušenie gastrolístkov, ale ak sa zamestnanec dohodne, že chce mať miesto gastrolístkov peniaze navyše k výplate, tak to bude mať, keď sa rozhodne, že chce mať gastrolístky, tak bude mať gastrolístky. Ešte raz ďakujem za podporu.
Hrnčiar, Andrej, podpredseda NR SR (2017-04-06):
Pán poslanec Petrák.
Zmajkovičová, Renáta, podpredsedníčka NR SR (2012-08-06):
Pán poslanec Kaník.
Bugár, Béla, podpredseda NR SR (2011-02-11):
Prezentujme sa a hlasujme o týchto bodoch. (Hlasovanie.) Prítomných 111 poslancov, za návrh 76, proti 35. Konštatujem, že body 3, 5, 6 a 33 sme schválili.
Pellegrini, Peter, predseda NR SR (2015-09-25):
Prezentujme sa a hlasujme o pozmeňujúcom návrhu pánov poslancov Drobu a Galka. (Hlasovanie.) Prítomných 122 poslancov, za hlasovalo 118 poslancov, zdržali sa 4. Konštatujem, že tento pozmeňujúci návrh sme tiež schválili.
Hudacký, Ján, poslanec NR SR (2013-10-22):
Ďakujem pekne, pani predsedajúca. Ja chcem oceniť tvoje vystúpenie, Lojzo, s tým, že si skutočne podal komplexnú informáciu o situácii, ktorá sa dotýka síce obnoviteľných zdrojov, ale zakrývajú sa, zakrýva sa množstvo nesystémových prvkov pri príprave tejto legislatívy. Určite, že je treba zdôrazniť ten moment, že memorandom o porozumením s U. S. Steelom sa zakrývajú dotácie alebo v podstate určité náhrady, kde sa kompenzujú alebo snažia sa zakryť predchádzajúce chyby alebo nečinnosť vlády v súvislosti s potenciálnym odchodom tohto veľkého zamestnávateľa na východe Slovenska. Samozrejme, že to plátanie týchto riešení potom stojí túto krajinu veľmi draho a 15 mil. eur ročne za to, aby U. S. Steel garantoval udržanie týchto pracovných miest, je vysoká cena za takýto obchod. Nehovoriac o tom, ako deformujeme to energetické prostredie, ktoré do určitej miery potom, alebo takéto, takéto chybné kroky, takáto deformácia sa potom odráža na koncových cenách elektrickej energie. Na druhej strane chcem oceniť aj prístup sekcie Ministerstva hospodárstva, teda sekcie energetiky, práve tej časti malých energetických zdrojov, podpory výroby biometánu, resp. biomasy alebo energie z biomasy, ale toto všetko zatieňuje práve ten nesystémový prístup pri tvorbe tejto veľmi podstatnej legislatívy pre ďalší rozvoj obnoviteľných zdrojov na Slovensku. Ďakujem pekne.
Kaliňák, Robert, podpredseda vlády a minister vnútra SR (2015-06-18):
Ďakujem pekne. Vážená pani predsedajúca, vážené dámy poslankyne, páni poslanci, máme pred sebou návrh zákona o Horskej záchrannej službe, ktorý má dve podstatné časti. Prvou časťou zákona, pre mňa najdôležitejšou, je vlastne úprava a financovanie a používanie zdrojov zo záchrannej činnosti nielen pre Horskú záchrannú službu, ale aj pre dobrovoľných horských záchranárov, kde nám umožňuje, aby sme tieto prostriedky mohli začať používať pre vylepšovanie súčastí výstroja, školení, cvičení pre dobrovoľných horských záchranárov, a vytvára vlastne predpoklad a určité predpolie, aby sme vlastne vytvorili systém obdobný dobrovoľným hasičským zborom alebo dobrovoľným hasičským združeniam, ktoré môžeme schematicky financovať aj zo štátneho rozpočtu tak, aby sme zabezpečili čo najväčšiu bezpečnosť pre nielen lyžiarov, ale aj našich turistov počas v podstate celého roka, nielen počas lyžiarskej sezóny, i keď najmä, samozrejme, tá činnosť Horskej služby sa sústreďuje predovšetkým počas sezóny lyžiarskej. V druhej časti zákona konkrétne upravujeme povinnosti lyžiarov a ostatných osôb na jednotlivých lyžiarskych svahoch s tým, že zapracovali sme do tohto návrhu aj návrhy, ktoré v tomto parlamente už pred časom zazneli, teraz hovorím o návrhu pána poslanca Gábora Gála, ktorý bol ale o niečo užší, tak sme si dovolili ešte komplexnejšie pojať celú túto tému a tento zákon bol v podstate skoro celý rok na pripomienkovom a diskusnom fóre medzi profesionálnymi hasičskými záchranármi, tretím sektorom, dobrovoľnými hasičskými záchranármi. V podstate až na veľmi obmedzenú skupinu, jednu, tam došlo k všeobecnej zhode medzi všetkými. Nepodarilo sa aj túto najmenšiu skupinu presvedčiť o tom, že toto je najlepšia cesta, jednotnosť fungovania dobrovoľných hasičských záchranárov, pretože nebolo ich možné financovať práve preto, že boli mimoriadne rozdrobení. A myslím si, že nakoniec fungovanie tohto zákona v praxi, financovanie jednotlivých záchranárskych združení nám bude v budúcnosti garantovať, že je to dobrá cesta, pretože sa osvedčila, ako som už spomínal, pri dobrovoľných hasičoch a nakoniec k tomu kompromisu určite dôjde, ale z pohľadu Horskej záchrannej služby je toto návrh zákona, ktorý je zásadným spôsobom posunutý vpred a, samozrejme, aj zvýši bezpečnosť všetkých lyžiarov na našich zjazdovkách, a preto by sme chceli, aby pred zimnou sezónou tohto roku bol tento zákon v účinnosti, preto žiadam o jeho podporu. Ďakujem pekne.
Blanár, Juraj, podpredseda NR SR (2021-06-22):
Udeľujem teraz slovo predsedníčke zdravotníckeho výboru, ktorá v rozprave vystúpi, pani Jana Bittó Cigániková a po hlasovaní potom bude pokračovať pán poslanec Richard Raši.
Dostál, Ondrej, poslanec NR SR (2011-03-23):
Ja by som sa chcel poďakovať pánu poslancovi Ondrušovi, že som teda konečne pochopil motiváciu a dôvody toho, prečo tá predchádzajúca vládna garnitúra zaviedla právo na odpoveď v tej podobe ako ho zaviedla. Je samozrejmé, že keď nechápete médiá ako priestor slobodného šírenia nástrojov, ale ako akúsi zavrhnutiahodnú aktivitu zlých kapitalistov, majiteľov médií, ktorí sa snažia manipulovať verejnou mienkou, tak je jasné, že vo vašom chápaní právo na odpoveď, právo na to, že si môžete publikovať niečo len tak v médiu, ktoré vám nepatrí, vnímate ako rozšírenie slobody prejavu. To však nie je sloboda prejavu, to je obmedzenie slobody prejavu, tak ako sú obmedzeniami slobody prejavu akékoľvek alebo veľká väčšina toho, keď sa štát snaží médiá regulovať. Vo väčšine prípadov to slobode prejavu a demokracii neprospieva, ale práve naopak, škodí. Ak sa dá niečo vyčítať tomu návrhu z môjho pohľadu, tak nie to, že obmedzuje právo na odpoveď, ale to, že ho úplne neruší. Ja by som bez práva na odpoveď v tlačovom zákone bol oveľa spokojnejší než teraz.
Danko, Andrej, predseda NR SR (2017-03-31):
Ďakujem. Nasleduje pán poslanec Ľuboš Blaha za poslanecký klub SMER – SD.
Pellegrini, Peter, predseda NR SR (2023-12-06):
Prezentujme sa a hlasujme o návrhu prerokovať tento vládny návrh v skrátenom legislatívnom konaní. (Hlasovanie.) Prítomných 141 poslancov, za 78, proti 49, zdržali sa 13, nehlasoval 1. Konštatujem, že Národná rada na návrh vlády rozhodla, že tento návrh vlády, tento vládny návrh zákona prerokuje v skrátenom legislatívnom konaní . Ďalej budeme hlasovať o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií, tlač 96. Poprosím pána poslanca Daniela Karasa, aby hlasovanie uviedol ako členovi výboru pre financie a rozpočet. (Hlasovanie o návrhu vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zlepšením stavu verejných financií , tlač 96.)
Paška, Pavol, predseda NR SR (2012-08-09):
Poprosím, chcete reagovať pán Brocka? (Reakcia poslanca.) Áno. (Reakcie z pléna.) Prepáčte, kolegovia, už ste boli prihlásení do faktických po tom, ako som uzatvoril možnosť prihlásiť sa do faktických. Pán poslanec Brocka.
Érsek, Árpád, minister dopravy a výstavby SR (2019-10-24):
Asi tri slová alebo tri vety, lepšie povedané. Nemiešajme ŽSR so ZSSK. Lebo ŽSR sú koľajnice, poviem to tak, aby to bolo zrozumiteľné, a ZSSK sú vlaky a vlakové súpravy, no a tam chýbajú rušňovodiči. Len teraz sme sa bavili o Železniciach Slovenskej republiky, kde fakticky vieme, že kde nás päta tlačí, a spravíme pre to všetko, aby to bolo lepšie. Je to aj naším cieľom. Ale neviem, či ste videl reláciu nemeckého generálneho, ministra dopravy, keď hodnotil železnice Nemeckej republiky a povedal, že 28 percent vlakov v Nemecku nemešká, ostatné meškajú a sú v katastrofálnom stave. Ten katastrofálny stav je niekde, asi hranica niekde inde, ale nie je to len u nás problém. Viete, keď niekde zafúka, ale dennodenne sú havárie na vlakoch, že jednoducho sú mŕtvoly, dobre viete, či už, či už náhodné alebo nejaké sebevraždy, a to spôsobuje, že každý vlak na tej trati už mešká, či je to u nás, či je to v zahraničí alebo niekde inde. Treba sa s tým vysporiadať, ale neberiem vám aj tú odvahu, že ste informovali, čo treba robiť na železnici. Myslím si, že viem, čo treba robiť a vydal som už dávno pokyn, ešte pred tým, jak ste sa vy to cez železnice dozvedel. Samozrejme, teraz s tým viete robiť veľké haló. Ja ako minister som sa nikdy neobával konať, keď bolo treba konať, pán poslanec, natoľko ma poznáte. Ďakujem pekne.
Jurinová, Erika, podpredsedníčka NR SR (2014-03-25):
Ďakujem, pán poslanec. Vyhlasujem všeobecnú rozpravu za skončenú. Pýtam sa pani navrhovateľky či sa chce vyjadriť k rozprave. Pán spravodajca, chcete sa ešte vyjadriť? Nie. Prerušujem rokovanie o tomto bode programu. A budeme pokračovať prvým čítaním o návrhu poslankyne Lucie Žitňanskej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona má parlamentnú tlač 865, návrh na jeho pridelenie na prerokovanie výborom je v rozhodnutí č. 864. Dávam slovo pani poslankyni Lucii Žitňanskej, aby návrh ústavného zákona uviedla. Možno začneme len? Tak, ak je všeobecný súhlas, ja by som teda prerušila rokovanie dnešného dňa. A budeme pokračovať... Je teda všeobecný súhlas, že by sme ukončili rokovanie? (Všeobecný súhlas.) Áno, ďakujem. Ja len pripomínam teda, že o 9.00 hod. ráno začíname návrhom vlády na skrátené legislatívne konanie zákona o ochrane osobných údajov. A po ňom budeme potom pokračovať v dohodnutom programe schôdze. Prajem vám pekný večer, prerušujem teda rokovanie dnešného dňa parlamentnej schôdze. (Prerušenie rokovania o 18.56 hodine.)
Solymos, László, poslanec NR SR (2011-10-11):
Vážený pán predsedajúci. (Ruch v sále.)
Šeliga, Juraj, podpredseda NR SR (2020-09-16):
Prosím, prezentujme sa a hlasujme. (Hlasovanie.) Prítomných 130 poslancov, za 116, proti nikto, zdržali sa 14 poslanci, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní.
Jurinová, Erika, podpredsedníčka NR SR (2013-09-24):
Problém ako chápem, určite bude rozumné prerušiť toto rokovanie, pretože ešte do, ústne do rozpravy majú šancu prihlásiť sa. (Reakcia predkladateľa.) No jednoducho teda prerušujeme a už bude potom na vedení parlamentu, ako sa to dohodne, hej. Takže prajem vám pekný večer a zajtra ráno o 9.00 začíname teda ešte raz rokovacím poriadkom. (Prerušenie rokovania o 19.00 hodine.)
Paška, Pavol, predseda NR SR (2014-10-21):
Dobre, takže sťahujete podpis, ďakujem pekne. Budeme hlasovať. Poprosím pani poslankyňu Šedivcovú, hm, pardon, poprosím pani, pána poslanca Milana Halúza, aby uviedol hlasovanie o návrhu uznesenia na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne. Je to tlač 1263.
Paška, Pavol, predseda NR SR (2014-01-29):
(Hlasovanie.) 144 prítomných, 134 za, 10 sa zdržali. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Vaľová, Jana, poslankyňa NR SR (2019-09-13):
Ďakujem veľmi pekne. Pán Matovič, no, bolo by to aj uveriteľné, čo rozprávate, keby sa nevyťahovali len prepisy, ktoré sa hodia médiám, vám a ktoré robia skutočne aktívnu politiku v tomto štáte. Keď už teda trvajú na zverejňovaní správ, tak nech sú férové, nech sa zverejnia obe strany, aj vaše komunikácie, aj komunikácie vašich kolegov. Ale na to asi zrejme niekto v tejto spoločnosti nemá štedrú objednávku. Ja by som ešte jednu vec sa vás chcela spýtať, keď ste taký spravodlivý. Však už povedzte konečne, koľko dostal Marček peňazí, koľko dostala úplatkov Jankovská, od koho dostala? Lebo stále tu len rozprávame také všeobecné, ten dostal úplatky, ten je taký, ten je hentaký. Emócie. Emócie, emócie, ktoré vám vychádzali na regiónoch, na župách a všade, pretože ľudia konali pod emóciami. A to, čo som povedala, že už ste mali plné Slovensko bilbordov, keď sa stala vražda novinára, lebo ste sa pripravovali na voľby. A ešte jednu otázku vám dám. Boli ste vypočúvaný, myslím, že sa to volá U troch levov na polícii krajskej, keď ste podali trestné oznámenie na Roberta Fica, to mi hovorili policajti, tak ste ich obvinili, po médiách ste písali, že ako oslobodili Roberta Fica, akí policajti sú nespravodliví. Keď vás tí istí policajti vypočúvali, vás, a potom vás obvinili, údajne vám dali otázku, či napíšete aj o nich, že aj vás zbavili viny, pretože robia rovnakým metrom. Ale to ste už nikdy nenapísali. Viete prečo? Lebo robíte aj takýmto spôsobom tlak na políciu, aj takýmto spôsobom robíte tlak na vyšetrovacie orgány. A kde je Robert Fico? Ja tiež neviem. A čo keď má zdravotné problémy? Ale jedno viem, že Blahová išla na päťdesiatku a dávam to do pozornosti pánu podpredsedovi parlamentu. Išla oslavovať päťdesiatku, a berie plat. A chválila sa ešte pred parlamentom, že musí ísť na päťdesiatku svojmu asistentovi, lebo si idú vypiť a proste majú párty. Takže vyvíja sa to tak normálne, povedala. Tak je to také, vieš, no nie je tu veľa médií, je to normálne, hovorila so svojimi asistentkami. Tak by som to dávala do pozornosti. Ďakujem.
Žiga, Peter, poslanec NR SR (2011-09-13):
Ďakujem pekne, pán predsedajúci. Pán minister Mikloš, mňa zaujali dve veci na vašom vystúpení. Najprv to hodnotenie konkurencieschopnosti, kedy ste sa prejavili ako statočný demagóg. Ja použijem tiež nejaké rebríčky, podobne ako vy ste použili World Economic Forum, ja použijem rebríček Doing Business od Svetovej banky, kedy sme v roku 2006 boli na 37. mieste, v roku 2007 na 36. mieste po roku vládnutia Roberta Fica, v roku 2008 na 32. mieste, to už nebola zotrvačnosť ekonomiky, predpokladám. Potom v roku 2009 na 36. mieste a po dvoch rokoch krízy sme vám v roku 2010 odovzdávali krajinu na 42. mieste. A keď ešte zoberiem fakt, že tá zotrvačnosť ekonomiky je, tak 2011 to sme boli na 41. mieste. Čiže vy ste tu hovoril o nejakých dramatických a katastrofických scenároch za posledné dva roky vlády Roberta Fica. To sa v týchto rebríčkoch podľa Svetovej banky a podľa rebríčka Doing Business, ktorý, mimochodom, spomínal aj pán podpredseda vlády Figeľ, nič také sa tam neukazuje. A druhú poznámku, ktorú mám, je k tej cene prenájmu v tých Košiciach. Viete, pán Mikloš, ja som Košičan a dosť dobre poznám aj stav realít, aj stav podnikateľských priestorov v Košiciach a musím povedať, že pán predseda Fico si cenu 6,50 nevymyslel. On nie je Košičan, on si to nevymyslel. Ale túto cenu povedali renomované košické realitné agentúry, nie anglické alebo cyperské, ako ste ich spomínali vy, ale košické, ktoré sa zaoberajú realitami v Košiciach a ktoré vedia, kde sa nová budova daňového úradu nachádza a aké prenájmy tam v skutočnosti sú; 6,50 je veľmi korektná... (Prerušenie vystúpenia časomerom.)
Bugár, Béla, podpredseda NR SR (2018-12-03):
Nech sa páči, pani poslankyňa Verešová, môžte reagovať na faktické.
Zmajkovičová, Renáta, podpredsedníčka NR SR (2012-08-03):
S faktickými poznámkami dvaja poslanci, traja poslanci. Uzatváram možnosť faktických poznámok. Pán poslanec Osuský.
Augustín Hambálek, poslanec NR SR (2021-09-17):
Ďakujem. Pán predsedajúci, prosím, dajte teraz hlasovať o návrhu zákona ako celku v znení s prijatými návrhmi s odporúčaním gestorského výboru schváliť.
Kaník, Ľudovít, poslanec NR SR (2011-10-19):
Ďakujem. Vážený pán predseda, v rozprave vystúpili dvaja poslanci. Bol podaný jeden pozmeňujúci návrh. Pán predseda, prosím, preto najprv je potrebné, aby podľa § 83 ods. 4 rokovacieho poriadku poslanci rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci dnešnej rozpravy.
Malatinský, Tomáš, minister hospodárstva SR (2013-03-19):
Ďakujem pekne. Vážená pani predsedajúca, vážené poslankyne, poslanci, dovoľte mi predložiť návrh zákona o kontrole obchodovania s určenými výrobkami, ktorých držba sa obmedzuje z bezpečnostných dôvodov, a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Táto norma reaguje na prijatie nariadenia Európskeho parlamentu a Rady 258/2012 zo 14. marca 2012, ktorým sa vykonáva článok 10. protokolu OSN o strelných zbraniach a ktorým sa ustanovujú vývozné povolenia a opatrenia týkajúce sa dovozu a tranzitu strelných zbraní, ich súčastí, častí a streliva. Predmetné nariadenie zavádza osobitné postupy pri vývoze strelných zbraní na civilné použitie do tretích krajín. Súčasne poskytuje členským štátom Európskej únie primerané právomoci a povinnosť prijať potrebné a primerané opatrenia k získaniu informácií o transakciách zahŕňajúcich strelné zbrane a strelivo. Cieľom novej právnej úpravy je komplexne upraviť postup pri udeľovaní licencií na obchodovanie s určenými výrobkami, ktorých držba sa obmedzuje z bezpečnostných dôvodov tak v rámci členských štátov Európskej únie, ako aj štátov mimo územia Európskej únie, upraviť podmienky obchodovania s týmito výrobkami, vymedziť okruh orgánov štátnej správy, ktoré sa vyjadrujú k žiadosti o udelenie licencie, a upraviť výkon kontroly dodržiavania tohto zákona. Dôležitou súčasťou predloženého návrhu je vymedzenie priestupkov a iných správnych deliktov za porušenia ustanovení zákona, ktoré sú odstupňované podľa závažnosti porušenia, čo je riešené čl. II tohto návrhu zákona, ktorým sa mení zákon Národnej rady SR č. 145/1995 Z. z. o správnych poplatkoch. Predložený návrh zákona je v súlade s Ústavou Slovenskej republiky, ústavnými zákonmi, inými zákonmi a ostatnými všeobecnými záväznými právnymi predpismi, s právom Európskej únie a s medzinárodnými zmluvami, ktorými je Slovenská republika viazaná. Prijatie predloženého návrhu zákona bude mať pozitívny vplyv na verejné financie, nebude mať vplyv na podnikateľské prostredie, nebude mať sociálne vplyvy ani vplyv na životné prostredie a informatizáciu spoločnosti. Vážená pani predsedajúca, vážené poslankyne, poslanci, žiadam vás o podporu predloženého návrhu zákona.
V. Veteška, podpredseda NR SR: (2006-03-15):
Budeme pokračovať nasledujúcim bodom, je to prvé čítanie o vládnom návrhu zákona, ktorým sa mení a dopĺňa zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov (tlač 1491). Návrh na pridelenie na prerokovanie výborom máte v rozhodnutí č. 1542. Pán podpredseda vlády, nech sa páči, uveďte tento návrh zákona.
L. Nagy, poslanec: (2005-02-03):
Ukázalo sa, že nič takého neodznelo, čo by v rozprave potvrdilo to, že nešlo v prípade Štátnej bezpečnosti o zločineckú organizáciu, ktorá bola zameraná proti civilnému obyvateľstvu. Nič nenasvedčovalo tomu, že by zodpovední pracovníci a Správna rada alebo Dozorná rada Ústavu pamäti národa za pravdivosť mali niesť trestnoprávnu zodpovednosť za hodnovernosť týchto dokumentov. Po druhé si myslím, že preto som navrhoval správne riešenie, lebo potvrdilo sa to, že keď sme schvaľovali pôvodný zákon ústavnou väčšinou a sme sa rozhodli, že dáme prednosť ústavnému právu na informácie v tomto prípade pred ústavným právom ochrany súkromia, sme urobili správne. Jednu poznámku dovoľte ešte na adresu pána predkladateľa pána poslanca Ondriaša. Ja vôbec si nemyslím a myslím si, že málokto si myslí o Ústave pamäti národa, že by bol súčasťou nejakého kolonizačného záujmu alebo nejakého iného záujmu. Naopak, ja som presvedčený, že Ústav pamäti národa je zrkadlom našich dejín, ktoré niekedy boli aj smutné. A myslím si, že je správne nastaviť správne zrkadlo, že prišiel čas už na to. Ďakujem pekne.
Kuffa, Štefan, poslanec NR SR (2020-04-07):
Pán Pročko, doposiaľ som si myslel, že ste odborníkom na humor, ale vy tu sa prezentujete ako odborník na životné prostredie. No toto ma veľmi ako prekvapilo. A to, čo ste tu povedali, tak to posolstvo alebo to riešenie, problému životného prostredia vyzerá asi vaše, citujem: „ňuňuňu“, to je váš návrh riešenia, na životné prostredie. „Ňuňuňu“ – to bol aký prejav z vaše strany? Povedali ste okrem iného: „Robíte z nás idiotov.“ Nikto z vás idiotov nerobí ani to nemusíme robiť, to posúdia iní a uvidíme, čas čo povie v danej veci. „Dajte riešenia.“ Ja som jedno dal, nech sa stiahne návrh zákona z rokovania a nech sa pripraví normálny zákon, taký, aký má byť a prípadne aj v spolupráci s ministerstvom pôdohospodárstva. Ale keď vy sa len z toho smejete, ňuňuňu, viete, ja som pozorne vás počúval, že čo odborné poviete ako odborník na životné prostredie. No pre mňa ste to posolstvo zanechali, že riešiť životné prostredie ja asi, vašimi slovami, ňuňuňu. „Kto vás okrádal na každom kšefte.“ No tak ako to súvisí s témou životného prostredia, keď tu teraz ste hovorili desať minút, všeličo možné ste rozprávali? Okrem toho, že ste zopakovali to, čo som povedal ja v rozprave, že tie potoky sú plné PET fliaš, áno, je to aj kolo osád tak, jak ste si, ste to povedali. Ale nielen tam v týchto potokoch, ale aj v šírom ďalekom chotári. Nemáme my takú čistú krajinu. Pozrite sa na susedné Švajčiarsko, ako má vyzerať čistá krajina.
B. Bugár, podpredseda NR SR: (2004-06-24):
(Hlasovanie.) Prítomných 131 poslancov, za návrh 130, hlasovania sa zdržal 1. Konštatujem, že tieto návrhy zo spoločnej správy sme schválili. Nech sa páči. J. Miklušičák, poslanec: Ďakujem. Ďalšie pozmeňujúce návrhy nie sú, preto, prosím, dajte hlasovať o tom, že Národná rada postupuje tento návrh zákona do tretieho čítania.
Viskupič, Jozef, poslanec NR SR (2013-07-01):
Bude to potrebovať asi dlhší čas ako na faktickú poznámku. Áno, k bodom 5, 7 keďže nemala byť táto úvaha a tento moment, umožnenie kontroly výkonu volieb, postavený do roviny odtrhnutia od reality, tak tie mechanizmy sme zvažovali tri. Jeden z nich bol ten, ktorý si spomínal ty, či je možnosť teda, že by sa nezávislí kandidáti dohodli na nejakom svojom zástupcovi, ktorý by ich reprezentoval pri volebnej komisii. I to je cesta. Mne bola sympatická. Na druhej strane prišiel protiargument s tým, že pri aj uzatváraní volebných koalícií je stále možnosť posielať zástupcov do okrskovej komisie za každú politickú stranu. To znamená, že ten moment, keď vznikne štvorkoalícia a bol by tam zastúpený jeden, na to ti viem odpovedať, že môžu tam byť za každú politickú stranu štyria. Ale bazálna dohoda medzi niekoľkými nezávislými kandidátmi, ktorí môžu zastupovať iné názorové portfólio, je, že nemusí prísť k tomu, že budú chcieť reprezentovať to, že na volebný proces bude dohliadať niekto z nich. Pri politických stranách to môže byť inak, ak chcú v rámci tej volebnej koalície povedať, že nad volebným procesom bude dohliadať jeden. Preto sme sa rozhodli asi najtransparentnejším a vekmi overeným, a ja to asi dokončím v záverečnom slove, spôsobom pristúpiť k losovaniu alebo k žrebovaniu. A myslím si, že ak sa na to pozrieme v druhom čítaní, ak budú výhrady... (Prerušenie vystúpenia časomerom.)
Ďuriš Nicholsonová Lucia, podpredsedníčka NR SR (2017-10-17):
Aha, aha, tak to takto utieklo rýchlo.
Jurinová, Erika, podpredsedníčka NR SR (2013-10-17):
Ďakujem pekne, pán spravodajca. Otváram rozpravu. Nedostala som žiadnu písomnú prihlášku. Pýtam, či sa chce niekto prihlásiť do rozpravy ústne. Nie je tomu tak, vyhlasujem rozpravu za skončenú. Pán navrhovateľ, chcete sa vyjadriť záverečným slovom? Pán spravodajca? Nech sa páči, pán spravodajca.
Blanár, Juraj, podpredseda NR SR (2020-12-17):
Pani poslankyňa Drábiková, nech sa páči.
Laššáková, Jana, podpredsedníčka NR SR (2015-06-23):
S reakciou pán poslanec, podpredseda Číž, nech sa páči.
Jurinová, Erika, podpredsedníčka NR SR (2014-10-22):
Ďakujem pekne. Pán spravodajca, chcete sa vyjadriť? Nie. Prerušujem rokovanie o tomto bode programu a vyhlasujem krátku prestávku do hlasovania. (Krátka prestávka.) (Po prestávke.)
Glváč, Martin, podpredseda NR SR (2016-05-17):
Pán poslanec Petrák.
Bugár, Béla, podpredseda NR SR (2016-11-30):
Ďakujem pekne, pán minister. Teraz dávam slovo poverenej členke výboru zdravotníctva pani poslankyni Jane Cigánikovej, aby podala správu o prerokovaní tohto návrhu vo výbore.
A. Belousovová, podpredsedníčka NR SR: (2007-10-24):
Keďže nie je, prerušujem rokovanie do zajtra do 9.00 hodiny ráno. (Prerušenie rokovania o 19.08 hodine.)
Nemec, Richard, poslanec NR SR (2022-11-29):
Ďakujem, pán predsedajúci. Janko Mičovský, krásne si zhodnotil ten kraj. (Reakcie z pléna.) On neskončil. (Reakcie z pléna.)
Sulík, Richard, predseda NR SR (2011-06-01):
Pán Tichý, chcete reagovať? Ďalší rečník v poradí pán poslanec Muránsky, nech sa páči.
Krátky, Rastislav, poslanec NR SR (2023-12-14):
Ďakujem za slovo aj vystúpenie pána poslanca a jeho pozmeňujúce návrhy. Ja sa dotknem hlavne tých pozmeňujúcich návrhov, ktoré teda sa týkajú II. piliera. Som rád, že navrhuje vypustiť toto opatrenie, ktoré má zobrať, alebo teda znížiť ten odvod ľudí do, na vlastné dôchodkové sporiace účty, prvý rok 365 mil. si takto vláda skasíruje. Myslím si, že ten II. pilier by bolo treba vylepšovať, podporovať, rozmýšľať na to... nad tým, ako ľudia by si mohli viacej odložiť na svoju budúcnosť, čím by si pomohol z dlhodobého hľadiska aj štátny rozpočet, keďže by nebol v budúcnosti zaťažený takým veľkým, alebo až, dalo by sa povedať, enormným nárokom, ktorý nás čaká, pokiaľ ide o vyplácanie dôchodkov z I. piliera. Čiže tuto, si myslím, že vláda našliapla na zlú cestu, zlým smerom. Tiež sa prikláňam k tomu názoru, že by mohla a mala viacej šetriť vo svojich osobných výdavkoch a pozerať sa po efektivite, po efektivite napríklad aj tam, kde sa hovorí o správe budov. Ministerstvá majú stovky zamestnancov, určite by sa dalo ešte viacej efektívnejšie hospodáriť s energiami, efektívnejšie nastaviť interné procesy, aj čo sa týka možnože nejakých inteligentných meračov, a tak, a postupne z týchto drobných položiek by sa dalo určite naskladať viacej, ako len tých 294 mil., ktoré si vláda predsavzala, že usporí na svojej vlastnej strane, 15 % je dosť malá úspora na to, že ľudia by sa im mali zložiť a požičať im v podstate zo svojich budúcich dôchodkov. Neni to fér. Myslím si, že tento balíček mal vyvinúť oveľa väčšie úsilie vo vzťahu k tomu, žeby štát šetril na svojej strane. Ďakujem.
Gál, Gábor, poslanec NR SR (2016-05-25):
Ďakujem za slovo, pán predseda. Vážený pán poslanec, nikto nikomu nepredpisuje ani nenúti, aby rokoval o nejakom návrhu zákona, nejakom uznesení. Zvykovým právom bolo, že keď Národná rada chcela prijať nejaké uznesenie, tak sme sa na tom vždy zhodli, vždy bolo zvolané poslanecké grémium, aby, a aby sa za uznesenie Národnej rady hlasovala väčšina alebo proste celá politická paleta, ktorá je reprezentovaná v Národnej rade. Čo sa týka návrhov zákonov, tam to je, to je výslovne len o tom, že či chcem, aby mi zákon prešiel, tak rokujem, a to hovorím, že to nie je, že poklaniam sa alebo sa ponižujem, proste spravím preto maximum, aby ten zákon, návrh zákona prešiel, to je len o tom. Keď ako chcem, aby prešiel môj kandidát na nejakú funkciu, tak rokujem s ostatnými politickými stranami, aby mi podporili môjho kandidáta. A to budeme robiť aj v rámci koalície, robili sme to aj v opozícii. Čiže dobre, je to váš opozičný návrh, tak to beriem. Ale nikto nie je povinný hlasovať za dobrý návrh, lebo to, čo je dobrým návrhom, tak to je veľmi subjektívny. Za dobrý návrh niekto považoval aj ten návrh, ktorý som už tu spomínal, že do 24 hodín aby sa zavkladoval prevod nehnuteľností, čiže to, čo navrhuje niekto, to ešte pre toho druhého nemusí byť dobrým návrhom, ale môže ho presvedčiť. A niekedy nestačí tu, aby ho presvedčoval v tejto sále, niekedy, keď chcem, aby som ho presvedčil, tak si s ním aj sadnem.
Pellegrini, Peter, podpredseda NR SR (2020-04-07):
Otváram rozpravu. Pýtam sa, či sa niekto do rozpravy hlási. Nie je tomu tak. Končím možnosť a vyhlasujem rozpravu za skončenú. Pani spravodajkyňa, pristúpime teraz k hlasovaniu o návrhu zákona ako o celku. Prosím, uveďte odporúčanie gestorského výboru.
Hus, Igor, poslanec NR SR (2022-09-23):
Pán predsedajúci, žiadam, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, poslanec NR SR (2016-11-25):
Súhlasím s pánom poslancom Uhríkom, že ak ekonomika rastie, mali by sme toto obdobie využiť na znižovanie schodku rozpočtu, prípadne na znižovanie celkového dlhu, a nie chovať sa nezodpovedne, nehospodárne a povedať si, hurá, my sme tu teraz, tak to všetko miňme. Viete, prejeme to všetko a mňa veľmi mrzí, že táto „sociálna vláda“ dokáže minúť všetko a dokáže dokonca minúť aj peniaze našich detí. Aj ony budú platiť dlhy tejto vlády.
T. Cabaj, podpredseda NR SR: (2010-03-02):
Dávam slovo poverenému členovi výboru pre sociálne veci a bývanie pánu poslancovi Róbertovi Madejovi, aby informoval Národnú radu Slovenskej republiky o výsledku prerokovania návrhu vlády na skrátené legislatívne konanie o tomto vládnom návrhu zákona vo výbore. Nech sa páči, pán poslanec.
Blanár, Juraj, podpredseda NR SR (2021-06-29):
Ďalší, pán poslanec Eduard Kočiš, nech sa páči.
Figeľ, Ján, podpredseda NR SR (2012-09-19):
Ďakujem pekne. Posledným alebo zostávajúcim prihláseným do rozpravy je pán poslanec Abrhan. Keďže tu nie je, tak končím týmto všeobecnú rozpravu. Chce k nej zaujať stanovisko navrhovateľ, pán minister? Nech sa páči.
Laššáková, Jana, podpredsedníčka NR SR (2014-02-11):
Pán poslanec Hlina s reakciou, nech sa páči.
Paška, Pavol, predseda NR SR (2012-05-16):
Pán poslanec Mihál.
Jarjabek, Dušan, poslanec NR SR (2015-04-24):
Ďakujem pekne. Ja nevystupujem na pána poslanca Matoviča, ale táto veselá príhoda, ktorú tuná predviedol, ma núti, aby som povedal niekoľko slov. Pán poslanec Matovič, v prvom rade vy ste politický podvodník. Je to všeobecne o vás známe a tak vás tuná aj berieme, aj vaše vystúpenia takto berieme. A môžete na mňa reagovať, koľko chcete a ako chcete. Vy ste politický podvodník a z tohto sa neočistíte. To je jedna vec. Druhá vec. Táto etudka je nesmierne vtipná, aj sa mi tak páčila, aj s tými rekvizitami, ktoré ste priniesli. Len povedzte jednu vec. Keď to nie je pravda, čo ste tuná povedali, ste schopný sa ospravedlniť? Ste schopný sa ospravedlniť, vystúpiť pred tým mikrofónom a povedať, že, prepáčte, pomýlil som sa, nie je to pravda a beriem všetko späť, čo som povedal? Nie ste to schopný spraviť preto, lebo aj v mojom prípade ste už raz klamali, keď ste prišli do parlamentu. Presne podobným spôsobom klamali ste. Do dnešného dňa ste sa neospravedlnili, lebo vy to jednoducho neviete! Vy ste predstaviteľ jedného absolútneho politického bahna! Ďakujem za pozornosť. (Potlesk.)
Gál, Gábor, poslanec NR SR (2012-12-17):
Ďakujem pekne za slovo, pani predsedajúca. Vážený pán poslanec Madej, nebudem opakovať tie moje pripomienky, čo už teraz povedal pán poslanec Kadúc, ale dve veci. Jednak, dobre, že nebudeme hneď o tomto pozmeňujúcom návrhu hlasovať, že budeme mať čas to prezrieť. Ale ste vládna väčšina. Prečo nedávate takéto návrhy, takéto pozmeňováky v ústavnoprávnom výbore, kde môžeme tieto veci dôsledne, dôkladne prebrať, aby sme neboli vystavení nejakému časovému stresu, že ako áno a rýchlo tieto, takéto zásadné zmeny až v tak tom nesúriacom, nesúriacej novele Obchodného zákonníka zmenili. Druhá vec je, vy ste tu naznačili, že to bude prechodné ustanovenie, respektíve je aj v dôvodovej správe, že toto má odkladný účinok až do toho, do toho 1. apríla 2013. No, treba sa zamyslieť nad tým, či by nebolo lepšie stanoviť, do akého času treba povinne dať do obchodného registra zmeny, ktoré schváli valné zhromaždenie. Neraz sme svedkami, bohužiaľ, aj ja, toho, že sú v sejfoch valné zhromaždenia, pripíše sa dátum alebo aj s neskorším dátumom, niekoľkomesačným, aj ročným odkladom sa dávajú tieto návrhy zmien do obchodného registra s nie najčistejším úmyslom alebo pozadím. Treba sa aj nad týmto zamyslieť a nie dávať takéto podľa mňa už odklady práve kvôli tomu, aby sme nadbiehali takýmto nekalým činnostiam.
Grendel, Gábor, podpredseda NR SR (2020-11-04):
Pán poslanec Kuffa, s faktickou poznámkou.
Laššáková, Jana, podpredsedníčka NR SR (2012-09-26):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Páni poslanci Droba, Mičovský, Lebocký, Frešo. Končím možnosť prihlásiť sa do rozpravy. Ale ako prvý sa prihlásil do rozpravy spravodajca, ktorý má prednosť. (Reakcia poslanca Drobu.) Nech sa páči, aký máte návrh?
Blanár, Juraj, podpredseda NR SR (2022-11-09):
Vážené pani poslankyne, páni poslanci, to bol posledný prihlásený písomne do rozpravy. Dávam možnosť sa prihlásiť ústne do rozpravy. Kto má záujem, môže tak urobiť teraz. Konštatujem, že nie je tomu tak, preto... a je predsa len, takže pán poslanec Kuriak a pán predseda výboru Viskupič. Uzatváram možnosť, možnosť prihlásiť sa ústne do rozpravy. Pán poslanec Kuriak, máte slovo. Po ňom vystúpi pán predseda finančného výboru Marián Viskupič. Nech sa páči.
Hrnčiar, Andrej, podpredseda NR SR (2018-12-03):
Pán poslanec Sloboda.
Blanár, Juraj, podpredseda NR SR (2022-04-28):
Reagujte na predrečníka, pán poslanec. A poprosím ostatných za pokoj! (Povedané súbežne s rečníkom.)
Kuffa, Filip, poslanec NR SR (2021-03-31):
Ja len by som chcel poprosiť pani predkladateľku, keby sa dalo možno v tom záverečnom slove aspoň sa v krátkosti dotknúť tej otázky, čo som predložil. Ďakujem.
Pado, Martin, poslanec NR SR (2012-02-29):
Ďakujem pekne za slovo, pán predseda. (Prerušenie vystúpenia predsedajúcim.)
Kollár, Boris, predseda NR SR (2022-04-27):
Pani poslankyňa, prosím, najprv o bode 209 musíte dať hlasovať.
Huba, Mikuláš, poslanec NR SR (2013-10-18):
Ďakujem pekne za slovo. V prvom rade chcem podporiť tú výzvu, ktorá odznela na záver z úst pána poslanca Mičovského, pripájam sa k nej. A ešte dovoľte pár viet. Tá katastrofa, s ktorou sa stretávame v značnej časti našich lesov, dvojnásobne vynikne, keď si uvedomíme, že to nie je niečo fatálne a nealternatívne, lebo hospodáriť sa dá naozaj aj prírode blízkym spôsobom, o čom nás presvedčil už aj spomínaný poslanecký výjazd do smolníckych lesov začiatkom leta tohto roku. A práve skutočnosť, že sme tu mali svetových priekopníkov trvalo udržateľného lesného hospodárstva, akým bol napríklad Jozef Dekret Matejovie a akými sú jeho dediči v podobe pána Alcnauera a jeho výberkových lesov pri Smolníku, by mali byť pre nás veľkou výzvou a záväzkom. Budem sa trochu opakovať, ale časť pozitívnych opatrení, ktoré by mali pomôcť našim lesom a o ktorých tiež hovoril pán poslanec Mičovský a zároveň sa nedostali do tejto predkladanej vládnej novely zákona o lesoch, obsahuje malá novela zákona o lesoch, ktorú v podobe poslaneckého návrhu predkladáme z iniciatívy pána poslanca Mičovského na túto istú schôdzu Národnej rady. Čiže výzva, kolegovia a kolegyne zo SMER-u, máte šancu prekonať samých seba a ešte na tejto schôdzi podporiť dobrú vec. Vopred ďakujem.
Laurenčík, Milan, podpredseda NR SR (2020-05-14):
Pán poslanec Miloš Svrček.
Mihál, Jozef, poslanec NR SR (2016-09-14):
Áno, táto diskusia len svedčí o tom, aký je náš sociálny, odvodový systém komplikovaný. Skutočne má mnohé nuansy a je to doslova nekonečný proces jeho vylaďovania. A pokiaľ sú tu dobré nápady prichádzajúce z praxe, ľudia sa na nás obracajú so svojimi podnetmi a majú pravdu, majú pravdu v tom, čo nám hovoria, tak prosím vás, aj keď je to skutočne komplikovaná téma, počúvajme ľudí, poučme sa. Ja som sám priznal, že niečo som urobil nie celkom rozmyslene. Poučme sa a ľuďom, ktorí to od nás očakávajú, pomôžme. Ďakujem.
Laššáková, Jana, podpredsedníčka NR SR (2014-03-21):
Na vystúpenie pána predsedu s faktickou poznámkou pán poslanec Hlina. Končím možnosť prihlásiť sa s faktickými poznámkami. Nech sa páči, pán poslanec.
Grendel, Gábor, podpredseda NR SR (2023-02-03):
Pani poslankyňa Monika Kavecká. Pardon, ospravedlňujem sa. Pán poslanec Marek Šefčík najprv.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 142, za 81, proti 7, zdržalo sa 54. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hrnčiar, Andrej, podpredseda NR SR (2016-06-21):
Pán poslanec Viskupič.
Laurenčík, Milan, podpredseda NR SR (2020-04-29):
Ďakujem. Na vaše vystúpenie neevidujem žiadne faktické poznámky. Nech sa páči, slovo má pán poslanec Richard Raši a pripraví sa pán poslanec Igor Kašper.
P. Paška, predseda NR SR: (2009-04-29):
(Hlasovanie.) 121 prítomných, 103 bolo za, 1 proti, 17 sa zdržalo. Máte súhlas, pán spravodajca, takže budeme hlasovať aj o návrhoch, ktoré zazneli v rozprave.
Hort, Milan, podpredseda NR SR (2011-09-07):
S reakciou sa teraz hlási pani poslankyňa Obrimčáková. Nech sa páči.
Mičovský, Ján, poslanec NR SR (2015-03-19):
Ďakujem za slovo, vážená pani podpredsedníčka. Oceňujem tento návrh oboch predkladateľov a pri ňom sa mi teda vynára taká otázka, že ak som dobre porozumel, predpokladáte, že teda majiteľ pozemku dostane náhradu z titulu jednak toho, že mu bude na nejaké ďalšie využívanie istá časť jeho pozemku obmedzená, zároveň aj istá nadstavba za stratu produkcie na tomto pozemku by sa v nejakých cykloch mohla obnovovať. A je to naozaj veľmi správne, lebo použijem tú analógiu z lesníctva, kde máme mnohokrát elektrovody na území lesov. A mám taký pocit, že tam vždy to bola otázka istej iniciatívy vlastníka, ktorý mal možnosť dať si urobiť znalecký posudok, vypočítať stratu na produkcii v prípade lesných pozemkov. Nejde o cyklickú, každoročne sa opakujúcu stratu, ale o stratu za istú produkčnú dobu, ktorá sa môže blížiť aj k sto rokom. A v takomto prípade, keď si ten posudok zaplatil, dostal sa skutočne k tomu, že mal možnosť požadovať od vlastníka takýchto elektrických, energetických rozvodov náhradu za stratu produkcie. Zdá sa mi, že je veľmi správne, že prichádzate s týmto návrhom, pretože niečo takéto by predsa nemalo byť riešené aktivitou, ktorá teda môže a nemusí byť. To je otázka informovanosti a istého aj investovania vlastníka pozemku. Ale tak, ako to navrhujete, automaticky by vyplývala, ak tomu dobre rozumiem, náhrada za stratu produkcie a zároveň aj za obmedzenie pozemku ako takého. To znamená, bola by tam istá nie duplicita, ale podvojnosť, štandardná úhrada za pozemok a výpočet ujmy za stratu produkcie. Je to naozaj potrebné, aby niečo takéto do systému správy pozemkov v rámci Slovenskej republiky bolo zapracované ako automatický nárok, a nie ako niečo, o čo sa treba uchádzať, respektíve za čo platiť relatívne drahý znalecký posudok. Ďakujem.